Tervetuloa seuraamaan Herran päivä alkaa pian -
opetussarjaa lopunajoista.
Viime kerralla puhuin suuresta tulvasta ja pelastusarkista.
Tänään käymme katsomaan, kuinka Loot lähti pois Sodomasta.
Tämän jakson nimi on Lähde pois Sodomasta.
Tämä koskettaa meitä hyvinkin paljon, kuten tulet huomaamaan.
Jeesus profetoi, Luuk. 17:26, näin:
"Ja niinkuin kävi Nooan päivinä, niin käy myöskin Ihmisen Pojan päivinä:
he söivät, joivat, naivat ja menivät miehelle, aina siihen päivään asti, -
jona Nooa meni arkkiin; ja veden- paisumus tuli ja hukutti heidät kaikki."
Tiedämme, että pelastusarkissa, -
Kristuksen puhdistetussa seurakunnassa olevat pelastuvat.
"Niin myös, samoin kuin kävi Lootin päivinä: -
he söivät, joivat, ostivat, myivät, istuttivat ja rakensivat, -
mutta sinä päivänä, jona Loot lähti Sodomasta, -
satoi tulta ja tulikiveä taivaasta, ja se hukutti heidät kaikki, -
samoin käy sinä päivänä, jona Ihmisen Poika ilmestyy."
Jälleen kerran rinnastetaan Lootin päiviä Ihmisen Pojan päiviin.
Loot oli uskova, vaikka hän ei elänyt kovin hengellistä elämää.
Silti Raamattu kertoo, että hänellä oli vanhurskas sielu.
Jeesus rinnasti Nooan päiviä Ihmisen Pojan päiviin.
Molemmat vertaukset puhuvat, että seurakunta on maan päällä vielä, -
kun Herran päivän viimeiset seitsemän vuotta alkaa.
Ainakin, jos uskotaan Jeesuksen vertauksia, jos tutkitaan ja -
rinnastetaan Nooan päiviä ja Lootin päiviä Ihmisen Pojan päiviin.
Minkälaisia ihmiset olivat Lootin päivinä?
He olivat täydellisesti tietämättömiä, välinpitämättömiä hengellisistä asioita.
Juuri niin kuin ihmiset ovat nyt.
Monet uskovatkin on täysin välinpitämättömiä -
tai tietämättömiä siitä, mitä on seuraavaksi tulossa.
Seuraavaksi on tulossa Herran päivä, kuten puhuin 1. jaksossa.
2. jaksossa puhuin, mitä merkkejä on ennen Herran päivän alkua.
Me näemme, että Ihmisen Poika ilmestyy Herran Päivänä.
Hän tulee seitsemän kultaisen lampunjalan keskelle.
Lamput käryttää, ei pala kunnolla, koska on liian paljon karstaa.
Se karsta poistetaan. Hän on ylimmäinen pappi, Jeesus Kristus.
Ylimmäinen pappi puhdisti lamput joka aamu ja ilta temppelissä.
Hän tulee uutena aamuna, puhdistaa lamput, sytyttää ne herätyksen tuleen -
ja viisaat neitsyet heräävät.
Loot on nimenomaan luopumuksen ajan uskovan esikuva.
Loot, jonka nimi tarkoittaa verhoa, -
katselee hengellisiä asioita verhon lävitse, ei näe asioita kunnolla.
Asuu Sodomassa, maapallon syvimmässä paikassa, -
400 metriä merenpinnan alapuolella.
Aabraham puolestaan asui korkealla vuoristossa.
Loot oli Aabrahamin veljenpoika.
Tässä on aivan samankaltainen tilanne. Niinkuin oli Lootin päivinä, -
niin tulee olemaan, kun Ihmisen Poika tulee.
Loot on luopumuksen ajan uskovan esikuva, jonka enkelit pelastavat.
Jeesus puhuu, Matt. 13:39, -
että "enkelit korjaavat sadon viimeisinä päivinä".
Oletko koskaan miettinyt, mitä tarkoittaa, että enkelit pelastaa, -
enkelit korjaavat satoa?
Taitaa olla vielä aika suuri salaisuus meille.
Tästä näemme, että Sodoma, joka tarkoittaa palavaa.
Siis sille kaupungille oli annettu hyvin profeetallinen nimi.
Lootillakin oli hyvin profeetallinen nimi.
Loot katseli asioita verhon takaa.
Sodoma oli syntynyt kaupungiksi, jolle oli annettu nimi 'Palava', -
koska se tuli palamaan Herran tuomioiden kautta.
Miksi Sodoma oli niin syntinen, että Herra tuhosi sen?
Sodoman, Gomorran, Adman, Seboimin ja Sooarin, -
viisi kaupunkia, Hän tuhosi. Ne kaikki olivat Kuolleenmeren eteläpäässä.
"Katso, tämä oli sisaresi Sodoman synti: -
ylpeys, leivän yltäkylläisyys ja huoleton lepo -
hänellä ja hänen tyttärillään; -
mutta kurjaa ja köyhää hän ei kädestä ottanut." Hes. 16:49
Tämä oli Sodoman synti.
Uskovat eivät ole enää kiinnostuneita sielujen voittamisesta, -
ei Sanasta, rukouksesta tai todistamisesta, ei ole todistusvoimaa.
Ei halua auttaa lähimmäisiään, "kurjaa ja köyhää hän ei kädestä ottanut".
Se oli Sodoman synti.
"Mutta kun Ihmisen Poika tulee kirkkaudessaan ja kaikki enkelit -
hänen kanssaan, silloin hän istuu kirkkautensa valtaistuimelle.
Ja hänen eteensä kootaan kaikki kansat, ja hän erottaa toiset toisista,
niinkuin paimen erottaa lampaat vuohista." Matt. 25:31,32
Tässäkin kerrotaan, että kaikki ihmiset tuomitaan tekojensa mukaan.
Minä väitän, että kun tulva tulee, mistä viimeksi puhuimme, -
tai kun tulee tämä tuli, samankaltainen tuli, joka tuhosi Sodoman, -
niin jumalallinen voima, tulivirta lähtee Isä Jumalasta (Danielin kirja).
Samalla tulee erityinen herätyksen henki -
Kristuksen seurakunnan keskelle.
Kristuksen tuomioistuin tulee seurakunnan keskelle.
Jos miettii, miten se on mahdollista maanpäällä, -
niin näinhän oli Ananian ja Safiran tapauksessa.
Pietarin kautta tuli tarkkaa tiedonsanaa.
Jumala paljasti, että nämä kaksi henkilöä valehtelivat -
ja he kuolivat samantien.
2. Kor. kertoo meille, -
millainen on Kristuksen tuomioistuin.
"Sillä kaikkien meidän pitää ilmestymän -
Kristuksen tuomioistuimen eteen". Siis kaikkien uskovien.
Puhutaan uskovien tuomioistuimesta, ei viimeisestä tuomiosta.
"että kukin saisi sen mukaan, kuin hän ruumiissa ollessaan on tehnyt, -
joko hyvää tai pahaa."
Oletko miettinyt, että tässä sanotaan, että Kristuksen tuomioistuimella -
voi palaa pois kaikki ihmistekoinen.
Katsotaan, mikä oli Sodoman synti, minkä luimme.
Siellä oli myöskin kansaa, -
joka oli hyvin seksuaalisesti kieroutunutta, hyvin väkivaltaista.
Nämä nuoret ja vanhat miehet halusivat raiskata Jumalan enkelit, -
jotka oli lähetetty toteamaan, -
-enkelit tulivat siis paikanpäälle toteamaan-
että onko totta se huuto, mikä sieltä oli noussut.
Tarkkailijaenkeleiden huuto oli noussut taivaaseen, -
että tuo kansa on niin väkivaltainen, niin seksuaalisesti kieroutunut, -
niin mieleltään saastunut, että se paikka pitää tuhota.
Eli syntien mitta oli täysi.
Kun enkelit meinasivat tulla raiskatuiksi, -
se oli viimeinen niitti siihen tilanteeseen.
Tuom. 20 kertoo, että seksuaalinen kieroutuminen on tärkeä merkki, -
että syntien mitta on täysi ja Jumalan tuomiot tulee.
Näemme siitä, mitä Seta tekee ja miten homoseksuaalisuuteen -
ja muihinkin kieroutumiin suhtaudutaan tänä päivänä, -
että Herran päivä on tulee varmasti tuomioineen hyvin pian.
Sodoma asuinpaikkana oli Lootin vapaa valinta.
Haluatko sinä asua tämänkaltaisessa ympäristössä, missä Loot asui?
Aabraham ei halunnut. Aabraham sanoi Lootille aikoinaan, -
kun tuli riitaa hänen perhekuntansa ja Lootin perhekunnan välille: -
"Älköön olko riitaa meidän välillämme, minun ja sinun, -
älköönkä minun paimenteni ja sinun paimentesi välillä, -
sillä olemmehan veljeksiä. Eikö koko maa ole avoinna edessäsi?
Eroa minusta. Jos sinä menet vasem- malle, niin minä menen oikealle, -
tahi jos sinä menet oikealle, niin minä menen vasemmalle."
He olivat Luvatussa maassa, mutta tuli aika valita paikka, -
missä he voivat asua pitempään.
Ja Loot nosti silmänsä, hän katsoi jälleen verhon takaa, -
ja valitsi itselleen Jordanin lakeuden -
ja siirtyi siirtymistään Sodomaan asti. 1. Moos. 13:10.
Kukaan ei uppoudu syntiin ja mene väärään paikkaan noin vaan.
Aina ihminen siirtyy siirtymistään. Tekee huonoja valintoja -
ja lopulta huomaa olevansa keskellä suota eikä pääse synnistä enää eroon.
2. Piet. 2:7,8 sanoo, -
että Loot kiusaantui hurskaassa sielussaan joka päivä siitä, -
mitä hänen piti nähdä ja kuulla.
Miksi ihmeessä hän asui siellä vaikka hän kiusaantui?
Eikö tilanne ole ihan sama nykyisinkin?
Monet uskovat saattavat katsoa leffoja, -
joista heidän omatuntonsa varoittaa heitä ja he kiusaantuvat.
Monet uskovat miehet katsovat nettipornoa.
Omatunto varoittaa mutta silti he jatkavat, koska ovat koukussa.
Vihollinen on saanut heidät koukkuun.
He ovat siirtymistään siirtyneet Sodomaan.
Aabraham sen sijaan siirtyi siirtymistään telttoineen ja -
asettui Mamren tammistoon. Mamre tarkoittaa rasvaa ja lihavuutta.
Hänen henkensä kasvoi Kristuksessa.
Hän söi hengellistä rasvaa, eli Jumalan sanaa.
Pyhä henki opetti häntä siellä.
Siihen aikaan ei ollut vielä Kirjoituksia -
mutta Aabraham opetteli kuuntelemaan Jumalan ääntä.
Hän siirtyi Hebroniin, joka tarkoittaa liittoa ja yhteyttä.
Hänen liittonsa Jumalan kanssa vahvistui niin, -
että Jumala tuli kahden enkelin kanssa paikalle -
ja aterioi Aabrahamin kanssa.
Jeesus haluaa tänäänkin aterioida kanssasi.
Hän sanoo Laodikean seurakunnalle "Katso, minä seison ovella ja kolkutan;
jos joku kuulee minun ääneni ja avaa oven, niin minä käyn sisälle -
ja aterioitsen hänen kanssaan".
Jeesus haluaa aterioida kanssamme ja Jumala aterioi Aabrahamin kanssa.
Loot valitsi Sodoman, eikä hänellä ollut mitään todistusvoimaa siellä.
Siellä ihmiset vain vihasivat häntä.
Loot istui Sodoman portissa, 1. Moos. 19:1
Siellä hän pyrki hallitsemaan, koska hän oli rikas mies.
Portissa istujat olivat hallitsijoita -
ja sodomalaiset eivät voineet sietää Lootia.
Kun enkelit tulivat sinne Lootin luo, -
niin enkelit sanoivat Lootille, -
"Nyt me poltetaan tämä kaupunki. Tämä tuhoutuu".
Enkelit sanoivat Lootille vielä "Vieläkö sinulla on ketään omaista täällä?
Vie pois täältä vävysi, poikasi, tyttäresi ja -
kaikki, keitä sinulla kaupungissa on, sillä me hävitämme tämän paikan.
Koska huuto heistä on käynyt suureksi Herran edessä, -
lähetti Herra meidät hävittämään sen." 1. Moos. 19:12,13
Siellä sanotaan, että Lootin vävyt luulivat hänen laskevan leikkiä.
Koska Loot istui Sodoman portissa, pyrki hallitsemaan, -
oli siellä kunnan- tai kaupunginvaltuustossa, -
niin hänellä ei ollut mitään todistusvoimaa.
Lootin vävyt luulivat hänen laskevan leikkiä.
Loot on luopuneen ajan seurakunnan esikuva.
Ei todistusvoimaa synnin tähden.
Syntisen ilmapiirin ja ympäristön tähden.
Itseasiassa, kun enkelit tuli Lootin luo, Loot sanoi -
"Tulkaa minun talooni aterioimaan". Enkelit sanoivat "Ei. Ei tulla.
Mieluummin nukutaan vaikka katuojassa, sinun taloosi ei tulla".
Valtava ero Aabrahamiin nähden. Jumala itse halusi tulla -
Aabrahamin kotiin ja aterioida hänen kanssa, koska Aabraham eli -
puhtaassa pyhässä paikassa, korkealla vuoristossa.
Mutta Loot asui syvällä saastan keskellä, -
ilmapiirissä, jossa hänen henkensä kiusaantui, omatuntonsa kolkutti.
Enkelit eivät halunneet tulla hänen kotiinsa.
Loot houkuttelemalla houkutteli ja sitten miehet suostuivat tulemaan.
"Aamun sarastaessa enkelit kiirehtivät Lootia sanoen: -
"Nouse, ota vaimosi ja molemmat tyttäresi, jotka ovat luonasi, -
ettet hukkuisi kaupungin syntivelan tähden".
Ja kun hän vielä vitkasteli, tarttuivat miehet hänen käteensä -
sekä hänen vaimonsa ja molempien tyttäriensä käteen, -
sillä Herra tahtoi säästää hänet -
[koska hän kuitenkin oli vanhurskas ja uudestisyntynyt] -
ja veivät hänet ulos ja jättivät hänet ulkopuolelle kaupunkia."
Aabrahamia ei viety mistään. Hän asui jo vuorilla.
Aabraham asui jo lähellä Herraa mutta Loot ei.
Täällä on mielenkiintoinen kohta. Haluan tietoisesti rinnastaa näitä.
1. Tess. 4:16
"Sillä itse Herra on tuleva alas taivaasta käskyhuudon, -
ylienkelin äänen ja Jumalan pasunan kuuluessa, -
ja Kristuksessa kuolleet nousevat ylös ensin;
sitten meidät, jotka olemme elossa, jotka olemme jääneet tänne, -
temmataan yhdessä heidän kanssaan pilvissä Herraa vastaan yläilmoihin; -
ja niin me saamme aina olla Herran kanssa.
Niin lohduttakaa siis toisianne näillä sanoilla."
Aabraham oli kuollut itselleen. Hän oli Kristuksessa kuollut itselleen.
Ja hän oli jo korkeudessa, korkeassa asemassa.
Aivan samoin 144 000, Herran päivänä, itselleen kuollutta -
ovat jo ylösottovalmiita, ovat ensihedelmä, -
ei heitä tarvitse väkisin viedä Sodomasta.
Loot puoliväkisin revittiin Sodomasta pois.
Hän vitkasteli. Hän oli niin kiinni demonisessa ilmapiirissä.
Tämä sana temmata, 'harpazo', tarkoittaa tarttua kiinni, -
viedä pois voimalla. Näin juuri Lootin kohdalla tapahtui.
Enkelit tarttui häneen kiinni, hänen vaimoonsa ja tyttäriinsä kiinni, -
ja vei hänet pois voimalla.
Hän vastahangoitteli, puoliväkisin lähti, oli niin kiinni tässä maailmassa.
Tällaistakin näkökulmaa kannattaa pohtia.
Jeesus rinnasti Ihmisen Pojan päivät Lootin päiviin -
ja Loot on väsyneen, nukkuvan uskovan esikuva.
"Ja viedessään heitä ulos sanoi mies: -
"Pakene henkesi tähden, älä katso taaksesi äläkä pysähdy -
mihinkään lakeudella. Pakene vuorille, ettet hukkuisi."
Pakene vuorille! Mutta ei Loot ollut tottunut asumaan vuorilla.
Hän pelkäsi, että hänelle sattuu jotain pahaa.
"Voisinko mennä kaupunkiin nimeltä Sooar?"
Sooar tarkoittaa pientä ja vähäpätöistä.
Sellainen oli Lootin elämä. Pieni ja vähäpätöinen hengellisesti.
Jeesus sanoi ihan samoja sanoja, Matt. 24:16.
Kun Herran päivä alkaa, ja Herran päivää edeltävänä aikana, -
luopumuksen aikana, paetkaa vuorille.
Nouskaa hengellisesti korkeampaan asemaan. Tutkikaa Jumalan sanaa.
Kasvakaa Jumalan sanan kautta.
Kulkekaa elämän tietä. Älkää jääkö aloillenne.
Lootin vaimo katsoi taaksensa.
Oletko ajatellut sitä? Hän irrotti kätensä enkelin kädestä.
Tai enkeli irrotti kätensä Lootin vaimon kädestä, -
koska hän katsoi taaksensa.
Jeesus sanoo, ettei kukaan, joka katsoo taaksensa ja tarttuu auraan,-
voi olla hänen opetuslapsensa.
Ei voi muistella "Oi, kun siellä Sodomassa oli kivaa".
"Oli aivan mahtavaa asua siellä." Näin ajatteli Lootin vaimo.
Hänen sydämensä asui Sodomassa ja siksi hän muuttui suolapatsaaksi.
Eli Jumalan laki tuomitsi hänet.
Hänessä ei ollut mitään hengellistä elämää, mutta Lootissa oli.
Ilm. 18:2 käskee Jumalan kansaa lähtemään pois Babylonista, -
joka on tullut riivaajien asuinpaikaksi.
Riivaajat hallitsee jumalattomuutta -
ja tuo täydellistä pimeyttä maailmaan viimeisinä päivinä.
Ainut turva on Kristuksen puhdiste- tussa uudistetussa seurakunnassa.
Siellä on valo.
Enkeli sanoo Lootille: "Pakene nopeasti sinne, -
sillä minä en voi tehdä mitään, ennen kuin olet sinne saapunut."
Siitä kaupunki sai nimekseen Sooar [pienuus, vähäpätöisyys].
Aurinko oli noussut, kun Loot saapui Sooariin.
Ja Herra antoi sataa Sodoman ja Gomorran päälle tulikiveä ja tulta, -
Herran tyköä taivaasta".
Eli Sodoma tarkoittaa poltettua ja palavaa, ja Gomora uppoavaa.
Molemmat kaupungit viittaa siihen, -
että ne olivat vähäpätöisiä -
ja tarkoitettu nimenomaan synnilliseen elämään -
ja ne tuhoutuivat tulessa.
Ne kuvaavat maailmaa, jumalattomuutta -
ja ne tuhoutuvat Herran päivän aikana.
Itse asiassa Jumala tuhosi 5 kaupunkia mutta nähtävästi eri aikaan.
Ilm. 6:13 "ja taivaan tähdet putosivat maahan, niinkuin viikunapuu -
varistaa raakileensa, kun suuri tuuli sitä pudistaa".
Ilm. 8:7 "Ja ensimmäinen enkeli puhalsi pasunaan; -
niin tuli rakeita ja tulta, verellä sekoitettuja, -
ja ne heitettiin maan päälle; ja kolmas osa maata paloi".
Aivan samanlainen tilanne oli Lootin aikana.
Nyt ei tule ainoastaan Sodoman ja Gomoran päälle, -
vaan koko maailman päälle tulee tulta taivaasta.
Se tulee tuhoamaan jumalattomat ihmiset ja pieni jäännös jää jäljelle.
Mutta Herra vie omansa pois Sodomasta. Loot temmattiin pois.
Ei taivaaseen vaan enkeli ottivat Lootin ja veivät pois Sodomasta.
Siksi Ilmestyskirja sanoo meille "Lähde pois Babylonista".
Herra erottaa uskovat seurakunta- yhteyteen ja siellä on turvapaikka.
Se on se pelastusarkki.
Jeesus sanoo näin, Luuk. 17:31-33 -
"Sinä päivänä älköön se, joka katolla on ja jolla on tavaransa huoneessa, -
astuko alas niitä noutamaan; -
ja älköön myös se, joka pellolla on, palatko takaisin.
Muistakaa Lootin vaimoa!"
Muistakaa Lootin vaimoa!
Hän ei sydämessään olisi halunnut lähteä pois Sodomasta.
"Joka tahtoo tallettaa elämänsä itselleen, hän kadottaa sen; -
mutta joka sen kadottaa, pelastaa sen."
Eli Lootin vaimo ei ollut kiusaantunut sydämessään siitä, -
mitä Sodomassa tapahtui. Hän oli antautunut sille.
Myös hänen tyttärensä olivat antautuneet.
Hehän raiskasivat oman isänsä. Vai minkälainen raiskaus se oli?
Voiko miestä raiskata? Jätän tämän sinun pohdittavaksi.
Kuitenkin Lootin kautta, hänen molemmille tyttärilleen syntyi -
Israelia vastustavia heimoja.
Olikohan ne mooabilaiset ja ammonilaiset.
"Sillä ei Jumala ole määrännyt meitä vihaan, vaan saamaan pelastuksen -
Herramme Jeesuksen Kristuksen kautta". 1. Tess. 5:9.
Ei Jumala ole määrännyt meitä vihaan, -
asumaan Sodomassa ja Gomorrassa, -
ottamaan vastaan samaa tuomiota, mikä tulee maailmalle.
Hän on antanut meille paikan, missä voimme pelastua, -
Jeesuksen Kristuksen seurakunnan.
"Vanhurskas otetaan pois pahuutta näkemästä." Jes. 57:1
Tulva ja tulikaste, joka tulee, voimaannuttaa Jumalan kansan.
Se puhdistaa, pyhittää ja valmistaa morsiamen, -
ja ottaa tämän pois pahuutta näkemästä.
Seurakunta temmataan puolivälissä pois.
3,5 vuotta Herran päivän alkamisesta.
Sen jälkeen tulee viimeinen 3,5 vuoden jakso, -
jolloin antikristus hallitsee täydellisesti.
Maan päältä otetaan maailman valo, seurakunta, pois.
Jäljelle jää ainoastaan antikristillinen pimeys.
Jeesus pelastaa Sodoman ulkopuolelle ne, -
joilla on rakkaus totuuteen.
Haluan rohkaista sinua, joka olet katsonut tämän opetussarjan -
ja ajattelet, että olen julistanut ihan kauheita.
"Meidäthän temmataan pois ennen vaikeita aikoja."
"Eihän tuollaista voi kuunnella ja kuulla".
Ystävät, seurakunnalle on tulossa mahtava aika.
Todella hieno aika, viimeinen sadonkorjuu.
Kristuksen häät alkaa. Seitsemän vuotta on häiden aikaa.
Seurakunnan sisälle tulee aivan mahtava -
uudenlainen herätyksen henki ja -ilmapiiri.
Se on fantastista aikaa.
Seurakunta ei koe Herran päivää niin raskaana -
kuin maailman ihmiset kokevat, -
koska meillä on Pyhän hengen antama suoja.
Sen tähden tämä sanoma ei ole pelottava sanoma.
Kun näemme näiden tapahtumien alkavan, niin rohkaiskaa mielenne, -
nostakaa päänne, -
"Vapautuksenne hetki on lähellä" sanoo Jumalan sana.
Suuri herätys on tulossa. Haluan kehottaa sinua suomalainen uskova: -
Valmistaudu herätykseen.
Liian paljon on valeprofeettoja, jotka sanoo "Ei mitään herätystä tule".
"Ei meille luvata mitään herätystä."
"Meidät vaan temmataan pois ja sitten täällä alkaa kaikki pahuus."
Kristuksen seurakunta ei ole vielä täysimääräinen, -
eikä se ole missään nimessä ylösottovalmis.
Morsiamen täytyy valmistautua, puhdistautua, -
ja laittaa lamppunsa kuntoon. Vasta sitten se on ylösottovalmis.
Jumalan antama voima ja herätyksen henki -
tulee saamaan sen aikaan ja Jumala itse tulee puhdistamaan lamppunsa.
Hän tulee itse puhdistamaan seurakuntansa.
Jos haluat tietää, missä kunnossa on seurakunta, kun Herran päivä alkaa, -
niin lue Ilmestyskirjasta luvut 2 ja 3.
Täällä kerrotaan seurakunnan maailmanlaajuinen tila.
Millainen se on, kun Ihmisen Poika on tullut maanpäälle ja -
kuljeskelee täällä seitsemän kultaisen lampunjalan, -
eli seitsemän Kristuksen seurakunnan keskellä.
Siunausta sinulle.
Tekstitys: A. Eskola